

**R E P U B L I K A H R V A T S K A**

**PRIMORSKO-GORANSKA ŽUPANIJA**

**GRAD RIJEKA**

**Stožer civilne zaštite Grada Rijeke**

Rijeka, 16. travnja 2021.

***PREDMET:******Odvijanje nastave u periodu od 19. – 23. travnja 2021.***

**Poštovani,**

s obzirom na epidemiološku situaciju u Gradu Rijeci, a nastavno na mišljenje Odjela gradske uprave za odgoj i školstvo, Stožer civilne zaštite Grada Rijeke podržava odvijanje **predmetne nastave**, odnosno nastave od 5. – 8. razreda osnovnih škola na području Grada Rijeke **modelom C – nastava na daljinu**, od 19. do 23. travnja 2021. godine.

Stožer civilne zaštite Grada Rijeke nadalje donosi preporuku da se odvijanje **razredne nastave**, odnosno nastave od 1. - 4. razreda osnovnih škola, odvija **modelom A – nastava u školi** u istom periodu.

U odnosu na gore navedeno, ravnatelj svake osnovne škole, može, uz opravdane epidemiološke razloge i okolnosti, a temeljem podataka o broju zaražene djece, nastavnog i nenastavnoga osoblja, te djece i osoblja u samoizolaciji, zatražiti od Stožera civilne zaštite Grada Rijeke prelazak na rad drugim modelom. Pri tome SCZ Grada Rijeke ističe nužnost organiziranog prihvata i čuvanja djece u školi, a čiji roditelji nisu u mogućnosti organizirati da djeca ostanu kod kuće.

Stožer civilne zaštite i Odjel gradske uprave za odgoj i školstvo Grada Rijeke mišljenja su da iznimku ovakvom pristupu rada čini rad s učenicima s teškoćama u razvoju. Stoga se škole upućuju da individualnim pristupom odrede iznimke preporuci o prelasku viših razreda na online nastavu za učenike s teškoćama u razvoju te, gdje je potrebno, omoguće adekvatan prihvat učenika s teškoćama u razvoju i dodijeljenih im pomoćnika u nastavi.

**S poštovanjem,**

 **Načelnik Stožera**

 **Hinko Mance**